16/07/2015 | Administración LocalMunicipal
Carral
Delegacións pola Alcaldía de áreas de goberno municipal en concelleiros/as-delegados/as

Esta Alcaldía, mediante o seu decreto 296/2015, do 6 de xullo de 2015 e, en aplicación do disposto nos artigos 21.3 e 23.4 da Lei 7/1985, do 2 de abril, reguladora das Bases do Réxime Local (LRBRL), e 43 a 45 do Real decreto 2568/1986, do 28 de novembro, polo que se aproba o Regulamento de organización, funcionamento e réximen xurídico das entidades locais (ROF en adiante), en uso das atribucións que lle conferen os artigos 21.3 e 23.4LRBRL, RESOLVEU 1) Delegar nos/as seguintes señores/as concelleiros/as membros da Xunta de Goberno Local de xeito xenérico as seguintes áreas e materias de goberno municipal. Tales delegacións comprenden a facultade de dirixir os servizos correspondentes e xestionalos en xeral, mais con reserva para esta Alcaldía das atribucións indelegables en relación ás mesmas, da representación institucional neses ámbitos, da sinatura de escrituras públicas e convenios, e da facultade de resolver mediante actos administrativos que afecten a terceiros/as: 1.º.–D.ª Oliver James Oita Fernandez de Navarrete: áreas de educación, traballo e benestar.2.º.–D. Xiao Cristino Mounjid: áreas de medio ambiente, infraestruturas e protección civil.3.º.–D. Samuel Adrian Raichs Urtubi: áreas de economía, industria e urbanismo.4.º.–D.ª Prisciliana Trasande Muntala: áreas de cultura, participación cidadá e voluntariado.2) Delegar de xeito específico a favor do señor concelleiro non membro da Xunta de Goberno Local, D. Carlos Barbeito Rey a dirección interna e a xestión do departamento de obras e servizos, sen incluir a facultade de resolver mediante actos administrativos que afecten a terceiros/as, e tamén con reserva para esta Alcaldía das atribucións indelegables en relación a tales servizos, da representación institucional neses ámbitos e da sinatura de escrituras públicas e convenios.3) Delegar de xeito específico a favor do señor concelleiro non membro da Xunta de Goberno Local, D. Rubén Regueira Moar a dirección interna e a xestión do departamento de xuventude e deportes, sen incluir a facultade de resolver mediante actos administrativos que afecten a terceiros/as, e tamén con reserva para esta Alcaldía das atribucións indelegables en relación a tales servizos, da representación institucional neses ámbitos e da sinatura de escrituras públicas e convenios.4) Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución.5) Dar conta deste decreto ao Pleno do Concello na primeira sesión que se realice en cumprimento do establecido no artigo 38 ROF. Contra a devandita resolución, que pon fin á via administrativa, poderá interpoñerse potestativamente recurso de reposición perante esta Alcaldía no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 6 de xullo de 2015. O ALCALDE José Luis Fernández Mouriño